title: 2016 m. balandžio 28 d. Komisijos įgyvendinimo reglamentas (ES) 2016/670, kuriuo nustatoma išankstinė Sąjungos priežiūra, taikoma tam tikriems importuojamiems tam tikrų trečiųjų šalių kilmės geležies ir plieno produktams

text:
29.4.2016

               LT

               Europos Sąjungos oficialusis leidinys

               L 115/37

         KOMISIJOS ĮGYVENDINIMO REGLAMENTAS (ES) 2016/670
   2016 m. balandžio 28 d.
   kuriuo nustatoma išankstinė Sąjungos priežiūra, taikoma tam tikriems importuojamiems tam tikrų trečiųjų šalių kilmės geležies ir plieno produktams
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. kovo 11 d. Europos Parlamento ir Tarybos reglamentą (ES) 2015/478 dėl bendrų importo taisyklių (1), ypač į jo 10 straipsnį,
   atsižvelgdama į 2015 m. balandžio 29 d. Europos Parlamento ir Tarybos reglamentą (ES) 2015/755 dėl bendrų importo iš tam tikrų trečiųjų šalių taisyklių (2), ypač į jo 7 straipsnį,
   pasikonsultavusi su Apsaugos priemonių ir eksporto bendrųjų taisyklių komitetu,
   kadangi:

               (1)

               remiantis Reglamento (ES) 2015/478 10 straipsniu, kai dėl tam tikros prekės importo tendencijų Sąjungos gamintojams kyla žalos grėsmė ir kai to reikia dėl Sąjungos interesų, gali būti nustatyta išankstinė Sąjungos priežiūra. Reglamento (ES) 2015/755 7 straipsnyje taip pat numatyta galimybė nustatyti išankstinę Sąjungos priežiūrą, kai ji būtina dėl Sąjungos interesų;

               (2)

               Europos Komisija 2016 m. kovo 16 d. paskelbė komunikatą, kuriame išdėstė galimus problemų, su kuriomis pastaruoju metu susiduria Europos plieno gamintojai, sprendimo būdus (3);

               (3)

               2012–2015 m. geležies ir plieno produktų importo į Sąjungą apimtis bendrai išaugo 32 % – nuo 41,8 iki 55,0 mln. tonų. Per tą laikotarpį importuojamų plieno produktų kainos apskritai sumažėjo 17 % Kita vertus, Sąjungos plieno produktų eksportas vidutiniškai sumenko beveik 20 % – nuo 62,3 mln. tonų 2012 m. iki 50,7 mln. tonų 2015 m. (4);

               (4)

               ši tendencija dar ryškesnė dėl plieno produktų, kuriems anksčiau iki 2012 m. taikyta išankstinė Sąjungos priežiūra (5). Šių produktų importas tuo laikotarpiu išaugo 53 % – nuo 13,3 mln. tonų 2012 m. iki 20,2 mln. tonų 2015 m., o jų importo kainos vidutiniškai sumažėjo 22 % (6);

               (5)

               nuo praėjusio dešimtmečio pradžios pasauliniai plieno gamybos pajėgumai sparčiai augo, o daugiausia naujų pajėgumų radosi Kinijos Liaudies Respublikoje (toliau – Kinija). Remiantis Ekonominio bendradarbiavimo ir plėtros organizacijos (EBPO) duomenimis apskaičiuota, kad pasauliniai plieno gamybos pajėgumai 2014 m. pasiekė 2 243 mln. tonų, o tai yra daugiau kaip du kartus daugiau nei 2000 m., kai gamybos pajėgumai sudarė 1 060 mln. tonų;

               (6)

               be to, dėl bendro ekonomikos nuosmukio ir mažėjančios vidaus paklausos smarkiai išaugo bendras eksporto – daugiausia iš Kinijos – lygis. Dėl išaugusio eksporto visame pasaulyje priverstinai mažintos plieno kainos. Šiandien pagal plieno gamybą Kinija pirmauja pasaulyje – jos neapdoroto plieno gamyba 2014 m. sudarė 822,7 mln. tonų, o tai yra beveik pusė pasaulyje pagaminamo plieno (7). Manoma, kad perteklinis pajėgumas Kinijoje yra apie 350 mln. tonų (8). Tai sudaro maždaug 40 % Kinijos produkcijos ir beveik du kartus viršija visą metinę Sąjungos plieno gamybą;

               (7)

               jau 2015 m. Sąjungą pasiekė 10 % Kinijos eksporto, kuris sudarė daugiau kaip 30 % viso Sąjungos importo. Todėl importas visiškai patenkino tik šiek tiek išaugusią Sąjungos vidaus paklausą. Atsižvelgiant į tai, kad dėl dydžio ir kainų Sąjunga yra svarbi plieno rinka, į Sąjungą neabejotinai bus ir toliau nukreipiamas bet koks plieno gamybos pajėgumų perteklius;

               (8)

               taip pat paminėtina, kad pastaruoju metu smarkiai sumažėjo galimybių patekti į trečiųjų šalių rinkas. Reaguodamos į pasaulinę plieno pramonę ištikusią krizę, Vyriausybės vis dažniau imasi prekybos politikos veiksmų ir daugelis šalių, kurios anksčiau nesinaudojo tokiomis priemonėmis, dabar jas taiko. Šios priemonės – tai įvairių formų kliūtys prekybai, įskaitant muitų tarifų didinimą, antidempingo ir antisubsidijų priemones, kurias taiko šalys, kurių rinkoms priskiriama didelė pasaulinio suvartojimo dalis (9). Dėl šios priežasties dar labiau išauga tikimybė, kad plieno prekyba bus nukreipiama į Sąjungą;

               (9)

               Sąjungos plieno sektorius toliau pirmauja pasaulyje itin specializuotos technologijos produktų segmente. Tačiau per pastaruosius kelerius metu Sąjungos plieno gamintojų konkurencinė padėtis pasaulinėje plieno rinkoje pablogėjo. Pastaraisiais metais sparčiai blogėjo Sąjungos plieno pramonės finansiniai rodikliai. Vidutinis veiklos pelningumas nesiekia tvaraus lygio, lėčiau investuojama, sumažėjo užimtumas ir praktiškai nebeliko galimybių plėtrai. Sąjungos pramonės padėtį blogina didelės energijos sąnaudos ir priklausomybė nuo importuojamų žaliavų;

               (10)

               be to, nors neapdoroto plieno gamyba 2013–2015 m. Sąjungoje buvo gana stabili (maždaug 166–169 mln. tonų per metus), 2015 m. antrąjį pusmetį ji labai sumažėjo (10 %, palyginti su pirmuoju pusmečiu);

               (11)

               atsižvelgiant į pastarojo meto plieno produktų importo tendencijas, Sąjungos pramonės dabartinę pažeidžiamą padėtį, tebesitęsiančią menką paklausą Sąjungos rinkoje ir tikimybę, kad atsigavus paklausai į Sąjungą bus nukreipti dabartiniai ir būsimi pertekliniai pajėgumai, manoma, kad Sąjungos gamintojams gali būti padaryta žala;

               (12)

               taigi, siekiant apsaugoti Sąjungos interesus, tam tikriems importuojamiems plieno produktams turėtų būti taikoma išankstinė Sąjungos priežiūra, kad būtų teikiama išsami statistinė informacija, leisianti skubiai analizuoti importo iš visų ES nepriklausančių šalių tendencijas. Skubiai teikiami išankstiniai prekybos duomenys yra būtini tam, kad ES plieno rinka būtų apsaugota nuo pažeidžiamumo, jai gresiančio dėl staigių pokyčių pasaulio plieno rinkose. Tai ypač svarbu atsižvelgiant į dabartinę krizę, kai neaišku, ar struktūriškai pagerės paklausa ir ar tikrai ES pramonei tai bus naudinga;

               (13)

               atsižvelgiant į pokyčius tam tikrų plieno produktų rinkoje, tikslinga į ankstesnės priežiūros taikymo sritį įtraukti šio reglamento I priede išvardytus produktus;

               (14)

               siekiant sukurti vidaus rinką, visi formalumai, kuriuos turi atlikti bet kuris importuotojas į Sąjungą, turėtų būti vienodi, neatsižvelgiant į vietą, kurioje prekėms įforminamos muitinės procedūros;

               (15)

               siekiant palengvinti duomenų rinkimą, į laisvą apyvartą išleidžiant produktus, kuriems taikomas šis reglamentas, turėtų būtų reikalaujama pateikti vienodus kriterijus atitinkantį priežiūros dokumentą. Šis reikalavimas bus pradėtas taikyti po 21 darbo dienos nuo šio reglamento įsigaliojimo, kad nebūtų užkirstas kelias į laisvą apyvartą išleisti į Sąjungą jau išsiųstus produktus ir kad importuotojai turėtų pakankamai laiko kreiptis dėl būtinų dokumentų išdavimo;

               (16)

               importuotojui pateikus paprastą prašymą, valstybių narių institucijos turėtų per tam tikrą laiką tą dokumentą patvirtinti, tačiau dėl to importuotojas neturėtų įgyti teisės importuoti. Todėl šis dokumentas turėtų galioti tik tol, kol nepakeičiamos importo taisyklės;

               (17)

               išankstinės Sąjungos priežiūros tikslais išduoti priežiūros dokumentai turėtų galioti visoje Sąjungoje, nesvarbu, kurioje valstybėje narėje jie buvo išduoti;

               (18)

               valstybės narės ir Komisija turėtų kuo daugiau keistis informacija, surinkta taikant išankstinę Sąjungos priežiūrą;

               (19)

               priežiūros dokumentai turi atitikti Sąjungos lygmeniu nustatytas standartines sąlygas, tačiau už jų išdavimą turi būti atsakingos nacionalinės valdžios institucijos;

               (20)

               siekiant sumažinti nereikalingus suvaržymus ir pernelyg netrikdyti bendrovių veiklos pasienyje, šis reglamentas neturėtų būti taikomas importuojamiems produktams, kurių grynasis svoris ne didesnis kaip 2 500 kg;

               (21)

               Europos ekonominėje erdvėje (EEE) Sąjunga ir Norvegija, Islandija bei Lichtenšteinas tarpusavio santykius grindžia labai glaudžia ekonomine integracija. Be to, remdamosi EEE susitarimu EEE narės prekybos apsaugos priemonių tarpusavio santykiuose iš principo netaiko. Dėl šių priežasčių Norvegijos, Islandijos ir Lichtenšteino kilmės produktams šis reglamentas neturėtų būti taikomas,

         PRIĖMĖ ŠĮ REGLAMENTĄ:
   1 straipsnis
   1.   Tam tikri geležies ir plieno produktai, išvardyti šio reglamento I priede, į laisvą apyvartą Sąjungoje išleidžiami taikant išankstinę Sąjungos priežiūrą, nustatytą Reglamente (ES) 2015/478 ir Reglamente (ES) 2015/755. Ši nuostata taikoma importuojamiems produktams, kurių grynasis svoris didesnis kaip 2 500 kg.
   2.   Produktai, kuriems taikomas šis reglamentas, klasifikuojami remiantis Sąjungos tarifų ir statistine nomenklatūra (TARIC). Produktų, kuriems taikomas šis reglamentas, kilmė nustatoma vadovaujantis Sąjungos muitinės kodekso (10) 60 straipsniu.
   3.   Šios nuostatos netaikomos Norvegijos, Islandijos ir Lichtenšteino kilmės produktams.
   2 straipsnis
   1.   1 straipsnyje nurodyti produktai į laisvą apyvartą Sąjungoje išleidžiami pateikus valstybės narės kompetentingų institucijų išduotą priežiūros dokumentą.
   2.   1 dalis pradedama taikyti po 21 darbo dienos nuo šio reglamento įsigaliojimo.
   3.   Valstybių narių kompetentingos institucijos 1 dalyje nurodytą priežiūros dokumentą išduoda automatiškai, neimdamos už tai mokesčio ir bet kokiam prašomam kiekiui per penkias darbo dienas nuo bet kurio importuotojo į Sąjungą prašymo pateikimo, neatsižvelgiant į jo įsisteigimo Sąjungoje vietą. Jei neįrodoma kitaip, laikoma, kad kompetentinga nacionalinė institucija prašymą gavo ne vėliau kaip per tris darbo dienas nuo jo pateikimo.
   4.   Vienos iš II priede išvardytų institucijų išduotas priežiūros dokumentas galioja visoje Sąjungoje.
   5.   Priežiūros dokumentas surašomas Reglamento (ES) 2015/478 I priede arba Reglamento (ES) 2015/755 II priede pateikto pavyzdžio formoje, skirtoje iš to reglamento I priede išvardytų trečiųjų šalių importuojamoms prekėms.
   6.   Importuotojo prašyme pateikiami šie duomenys:

               a)

               pareiškėjo vardas, pavardė ir adresas (įskaitant e. pašto adresą, telefono ar fakso numerius ir bet kokį numerį, pagal kurį nacionalinė kompetentinga institucija gali nustatyti pareiškėjo tapatybę), pareiškėjo PVM registracijos numeris, jei jis privalo mokėti PVM;

               b)

               prireikus deklaracijos pateikėjo arba pareiškėjo paskirto atstovo vardas, pavardė ir adresas (įskaitant e. pašto adresą ir telefono ar fakso numerius);

               c)

               prekių aprašymas, nurodant jų:

                           1)

                           prekybinį pavadinimą;

                           2)

                           TARIC kodą;

                           3)

                           kilmės ir išsiuntimo vietą;

               d)

               deklaruotas kiekis kilogramais ir prireikus kitais papildomais vienetais (poromis, vienetais ir kt.);

               e)

               prekių CIF vertė eurais Sąjungos pasienyje;

               f)

               data pažymėtas ir pareiškėjo parašu patvirtintas, pareiškėjo pavardę rašant didžiosiomis raidėmis, pareiškimas: „Aš, toliau pasirašęs, patvirtinu, kad šiame prašyme nurodyta informacija yra teisinga ir pateikta sąžiningai ir kad esu įsikūręs Sąjungoje.“

         Importuotojas taip pat pateikia komercinį ketinimo importuoti įrodymą, kaip antai pirkimo–pardavimo sutarties arba pro forma sąskaitos faktūros kopiją. Jei reikalaujama, pavyzdžiui, tokiais atvejais, kai prekės nėra tiesiogiai nupirktos pagaminimo šalyje, importuotojas pateikia plieno gamintojo išduotą gamybos sertifikatą.
   7.   Nedarant poveikio galimiems galiojančių importo taisyklių pakeitimams arba pagal susitarimą ar administruojant kvotas priimtiems sprendimams:

               a)

               nustatomas keturių mėnesių priežiūros dokumentų galiojimo laikotarpis;

               b)

               nepanaudoti arba iš dalies panaudoti priežiūros dokumentai gali būti atnaujinti tokiam pat laikotarpiui.

         8.   Kompetentingos institucijos gali leisti, kad deklaracijos arba prašymai būtų perduodami ar spausdinami elektroninėmis priemonėmis jų nustatytomis sąlygomis. Tačiau kompetentingų institucijų prašymu joms turi būti suteikta galimybė susipažint su visais dokumentais ir įrodymais.
   9.   Priežiūros dokumentas gali būti išduotas elektroninėmis priemonėmis, jeigu atitinkamos muitinės įstaigos gali tą dokumentą gauti kompiuteriniu tinklu.
   3 straipsnis
   1.   Nustatymas, kad vieneto kaina, pagal kurią sudarytas sandoris, yra mažiau nei 5 % didesnė arba mažesnė už priežiūros dokumente nurodytą kainą arba kad importui pateiktų produktų bendrasis kiekis viršija priežiūros dokumente nurodytą kiekį mažiau kaip 5 %, neužkerta kelio tuos produktus išleisti į laisvą apyvartą.
   2.   Prašymai išduoti priežiūros dokumentą ir patys dokumentai yra konfidencialūs. Jais naudojasi tik kompetentingos institucijos ir pareiškėjas.
   4 straipsnis
   1.   Valstybės narės kuo reguliariau, bet ne rečiau kaip iki paskutinės kiekvieno mėnesio dienos, Komisijai perduoda kuo naujesnę informaciją apie kiekius ir vertes (apskaičiuotas eurais), dėl kurių buvo išduoti priežiūros dokumentai.
   Valstybių narių pateikta informacija turi būti suskirstyta pagal produktus, TARIC kodus ir šalis.
   2.   Valstybės narės praneša apie bet kokius nustatytus nukrypimus arba sukčiavimo atvejus ir, kai tinka, pagrindą, kuriuo remdamosi jos atsisakė išduoti priežiūros dokumentą.
   5 straipsnis
   Visi pranešimai, kurie turi būti pateikti pagal šį reglamentą, pateikiami Komisijai ir perduodami elektroniniu būdu šiam tikslui sukurtu integruotu tinklu, išskyrus atvejus, kai dėl svarbių techninių priežasčių laikinai turi būti naudojamos kitos ryšio priemonės.
   6 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Šis reglamentas pradedamas taikyti kitą dieną po jo paskelbimo Europos Sąjungos oficialiajame leidinyje ir taikomas iki 2020 m. gegužės 15 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 28 d.

            Komisijos vardu

            Pirmininkas

         Jean-Claude JUNCKER

      (1)  OL L 83, 2015 3 27, p. 16.

      (2)  OL L 123, 2015 5 19, p. 33.

      (3)  Europos Komisijos komunikatas „Plienas. Tvarių darbo vietų ir ekonomikos augimo Europoje apsauga“ (p. 2) http://ec.europa.eu/DocsRoom/documents/15947.

      (4)  Šaltinis – Eurostatas.

      (5)  2009 m. gruodžio 16 d. Komisijos reglamentas (ES) Nr. 1241/2009, kuriuo toliau taikoma tam tikrų importuojamų tam tikrų trečiųjų šalių kilmės geležies ir plieno produktų išankstinė priežiūra ir atnaujinama jos taikymo sritis (OL L 332, 2009 12 17, p. 54).

      (6)  Šaltinis – Eurostatas.

      (7)  Šaltinis – Pasaulio plieno asociacija https://www.worldsteel.org/media-centre/press-releases/2015/World-crude-steel-output-increases-by-1.2--in-2014.html.

      (8)  Šaltinis – Europos Komisijos komunikatas „Plienas. Tvarių darbo vietų ir ekonomikos augimo Europoje apsauga“ (p. 2) http://ec.europa.eu/DocsRoom/documents/15947.

      (9)  Šaltinis – WTO: Overview of Developments in the International Trading Environment https://www.wto.org/english/news_e/news15_e/trdev_09dec15_e.htm.

      (10)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

      I PRIEDAS

         Produktų, kuriems taikoma išankstinė Sąjungos priežiūra, sąrašas

                  7207 11 14

                  7304

                  7208

                  7305

                  7209

                  7306

                  7210

                  7307 19 10

                  7211

                  7307 23

                  7212

                  7307 91 00

                  7213

                  7307 93 11

                  7214

                  7307 93 19

                  7215

                  7307 99 80

                  7216

                  7318 12 90

                  7217

                  7318 14 91

                  7219

                  7318 14 99

                  7220

                  7318 15 41

                  7221

                  7318 15 59

                  7222

                  7318 15 69

                  7223

                  7318 15 81

                  7225

                  7318 15 89

                  7226

                  7318 15 90

                  7227

                  7318 16 91

                  7228

                  7318 16 99

                  7301

                  7318 19 00

                  7302

                  7318 21 00

                  7303

                  7318 22 00

      II PRIEDAS

            СПИСЪК НА КОМПЕТЕНТНИТЕ НАЦИОНАЛНИ ОРГАНИ

            LISTA DE LAS AUTORIDADES NACIONALES COMPETENTES

            SEZNAM PŘÍSLUŠNÝCH VNITROSTÁTNÍCH ORGÁNŮ

            LISTE OVER KOMPETENTE NATIONALE MYNDIGHEDER

            LISTE DER ZUSTÄNDIGEN BEHÖRDEN DER MITGLIEDSTAATEN

            PÄDEVATE RIIKLIKE ASUTUSTE NIMEKIRI

            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ

            LIST OF THE COMPETENT NATIONAL AUTHORITIES

            LISTE DES AUTORITÉS NATIONALES COMPÉTENTES

            POPIS NADLEŽNIH NACIONALNIH TIJELA

            ELENCO DELLE COMPETENTI AUTORITÀ NAZIONALI

            VALSTU KOMPETENTO IESTĀŽU SARAKSTS

            ATSAKINGŲ NACIONALINIŲ INSTITUCIJŲ SĄRAŠAS

            AZ ILLETÉKES NEMZETI HATÓSÁGOK LISTÁJA

            LISTA TAL-AWTORITAJIET NAZZJONALI KOMPETENTI

            LIJST VAN BEVOEGDE NATIONALE INSTANTIES

            WYKAZ WŁAŚCIWYCH ORGANÓW KRAJOWYCH

            LISTA DAS AUTORIDADES NACIONAIS COMPETENTES

            LISTA AUTORITĂȚILOR NAȚIONALE COMPETENTE

            ZOZNAM PRÍSLUŠNÝCH ŠTÁTNYCH ORGÁNOV

            SEZNAM PRISTOJNIH NACIONALNIH ORGANOV

            LUETTELO TOIMIVALTAISISTA KANSALLISISTA VIRANOMAISISTA

            FÖRTECKNING ÖVER BEHÖRIGA NATIONELLA MYNDIGHETER

         BELGIQUE/BELGIË

                  Service public fédéral de l'économie, des PME, des classes moyennes et de l'énergie

                  Direction générale du potentiel économique

                  Service des licences

                  rue du Progrès 50

                  B-1210 Bruxelles

                  Fax (32–2) 277 50 63

                  Federale Overheidsdienst Economie, KMO,

                  Middenstand & Energie

                  Algemene Directie Economisch Potentieel

                  Dienst Vergunningen

                  Vooruitgangstraat 50

                  B-1210 Brussel

                  Fax (32–2) 277 50 63

         БЪЛГАРИЯ

                  Министерство на икономиката и енергетиката

                  дирекция „Регистриране, лицензиране и контрол“

                  ул. „Славянска“ № 8

                  1052 София

                  Факс: (359–2) 981 50 41

                  Fax (359–2) 980 47 10

         ČESKÁ REPUBLIKA

                  Ministerstvo průmyslu a obchodu

                  Licenční správa

                  Na Františku 32

                  CZ-110 15 Praha 1

                  Fax (420) 224 21 21 33

         DANMARK

                  Erhvervs- og Byggestyrelsen

                  Økonomi- og Erhvervsministeriet

                  Langelinie Allé 17

                  DK-2100 København Ø

                  Fax (45) 35 46 60 01

         DEUTSCHLAND

                  Bundesamt für Wirtschaft und Ausfuhrkontrolle,

                  (BAFA)

                  Frankfurter Straße 29–35

                  D-65760 Eschborn 1

                  Fax (49) 6196 90 88 00

         EESTI

                  Majandus- ja Kommunikatsiooniministeerium

                  Harju 11

                  EE-15072 Tallinn

                  Faks: +372 631 3660

         IRELAND

                  Department of Enterprise, Trade and Employment

                  Import/Export Licensing, Block C

                  Earlsfort Centre

                  Hatch Street

                  IE-Dublin 2

                  Fax +353–1-631 25 62

         ΕΛΛΑΔΑ

                  Υπουργείο Οικονομίας, Ανάπτυξης και Τουρισμού

                  Γενική Διεύθυνση Διεθνούς Οικονομικής και Εμπορικής Πολιτικής

                  Δ/νση Συντονισμού Εμπορίου και Εμπορικών Καθεστώτων

                  Τμήμα Β': Ειδικών Καθεστώτων Εισαγωγών

                  Οδός Κορνάρου 1

                  GR 105 63 Αθήνα

                  Τηλ..: +30 210 3286041–43

                  Φαξ: +30 210 3286094

                  Email: e3a@mnec.gr

         ESPAÑA

                  Ministerio de Industria, Turismo y Comercio

                  Secretaría General de Comercio Exterior

                  Subdirección General de Comercio Exterior de Productos Industriales

                  Paseo de la Castellana 162

                  E-28046 Madrid

                  Fax +34–91 349 38 31

         FRANCE

                  Ministère de l'économie, des finances et de l'industrie

                  Direction générale des entreprises

                  Sous-direction des biens de consommation

                  Bureau textile-importations

                  Le Bervil

                  12, rue Villiot

                  F-75572 Paris Cedex 12

                  Fax (33) 153 44 91 81

         REPUBLIKA HRVATSKA

                  Ministarstvo vanjskih i europskih poslova

                  Trg N. Š. Zrinskog 7–8,

                  10000 Zagreb

                  Tel. (385) 1 6444626

                  Fax (385) 1 6444601

         ITALIA

                  Ministero dello Sviluppo Economico

                  Direzione Generale per la Politica Commerciale

                  DIV. III

                  Viale America, 341

                  I-00144 Roma

                  Fax (39) 06 59 93 26 36

                  E-mail: dgpci.div3@mise.gov.it

         ΚΥΠΡΟΣ

                  Υπουργείο Εμπορίου, Βιομηχανίας και Τουρισμού

                  Υπηρεσία Εμπορίου

                  Μονάδα Έκδοσης Αδειών Εισαγωγής/Εξαγωγής

                  Οδός Ανδρέα Αραούζου Αρ. 6

                  CY-1421 Λευκωσία

                  Φαξ (357) 22 37 51 20

         LATVIJA

                  Latvijas Republikas Ārlietu ministrija

                  K. Valdemāra iela 3

                  LV-1395 Rīga

                  Fakss: +371–67 828 121

         LIETUVA

                  Lietuvos Respublikos ūkio ministerija

                  Investicijų ir eksporto departamentas

                  Gedimino pr. 38/2

                  LT-01104 Vilnius

                  Faks. +370 706 64 762

         LUXEMBOURG

                  Ministère de l'économie et du commerce extérieur

                  Office des licences

                  BP 113

                  L-2011 Luxembourg

                  Fax (352) 46 61 38

         MAGYARORSZÁG

                  Magyar Kereskedelmi Engedélyezési Hivatal

                  Margit krt. 85.

                  HU-1024 Budapest

                  Fax (36–1) 336 73 02

         MALTA

                  Diviżjoni għall-Kummerċ

                  Servizzi Kummerċjali

                  Lascaris

                  MT-Valletta CMR02

                  Fax (356) 25 69 02 99

         NEDERLAND

                  Belastingdienst/Douane centrale dienst voor in- en uitvoer

                  Postbus 30003, Engelse Kamp 2

                  NL-9700 RD Groningen

                  Fax (31–50) 523 23 41

         ÖSTERREICH

                  Bundesministerium für Wissenschaft, Forschung und Wirtschaft

                  Abteilung C2/9 – Außenwirtschaftskontrolle

                  A- 1011 Wien, Stubenring 1

                  POST.C29@bmwfw.gv.at

                  Faks. 01/71100/8366

         POLSKA

                  Ministerstwo Gospodarki

                  Plac Trzech Krzyży 3/5

                  00–507 Warszawa

                  Polska

                  Fax (48–22) 693 40 21/693 40 22

         PORTUGAL

                  Ministério das Finanças

                  Autoridade Tributária e Aduaneira

                  Rua da Alfândega, n.o 5, r/c

                  P-1149-006 Lisboa

                  Fax (+ 351) 218 81 39 90

         ROMÂNIA

                  Ministerul Economiei, Comerțului și Relațiilor cu Mediul de Afaceri

                  Departamentul de Comerț Exterior și Relații Internaționale

                  Direcția Politici Comerciale

                  Calea Victoriei, nr. 152, sector 1,

                  București 010096

                  Tel.: +40 40 10 504

                  Fax: +40 40 10 594

                  e-mail: dgre@dce.gov.ro

         SLOVENIJA

                  Ministrstvo za finance

                  Carinska uprava Republike Slovenije

                  Carinski urad Jesenice

                  Spodnji plavž 6C

                  SI-4270 Jesenice

                  Faks (386–4) 297 44 72

         SLOVENSKO

                  Ministerstvo hospodárstva

                  Mierová 19

                  827 15 Bratislava 212

                  Slovenská republika

                  Fax (421–2) 43 42 39 15

         SUOMI/FINLAND

                  Tullihallitus

                  PL 512

                  FI-00101 Helsinki

                  mailto:kirjaamo@tulli.fi<mailto:kirjaamo@tulli.fi

                  Tullen

                  PB 512

                  FI-00101 Helsingfors

                  mailto:kirjaamo@tulli.fi<mailto:kirjaamo@tulli.fi

         SVERIGE

                  Kommerskollegium

                  Box 6803

                  S-113 86 Stockholm

                  Fax (46–8) 30 67 59

         UNITED KINGDOM

                  Department of Trade and Industry

                  Import Licensing Branch

                  Queensway House — West Precinct

                  Billingham

                  UK-TS23 2NF

                  Fax (44–1642) 36 42 69


title: 2013 m. spalio 16 d. Komisijos įgyvendinimo reglamentas (ES) Nr. 994/2013, kuriuo iš dalies keičiamos reglamentų (EB) Nr. 952/2006, (EB) Nr. 967/2006, (EB) Nr. 555/2008 ir (EB) Nr. 1249/2008 nuostatos dėl įpareigojimų teikti pranešimus bendrai organizuojant žemės ūkio rinkas

text:
17.10.2013

               LT

               Europos Sąjungos oficialusis leidinys

               L 276/1

         KOMISIJOS ĮGYVENDINIMO REGLAMENTAS (ES) Nr. 994/2013
   2013 m. spalio 16 d.
   kuriuo iš dalies keičiamos reglamentų (EB) Nr. 952/2006, (EB) Nr. 967/2006, (EB) Nr. 555/2008 ir (EB) Nr. 1249/2008 nuostatos dėl įpareigojimų teikti pranešimus bendrai organizuojant žemės ūkio rinkas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 192 straipsnio 2 dalį kartu su 4 straipsniu,
   kadangi:

               (1)

               Komisijos reglamentu (EB) Nr. 792/2009 (2) nustatytos bendrosios taisyklės, pagal kurias valstybės narės Komisijai teikia informaciją ir dokumentus. Tos taisyklės visų pirma susijusios su valstybių narių įpareigojimu naudoti Komisijos nustatytas informacines sistemas ir valdžios institucijoms arba asmenims, kurie įgalioti siųsti pranešimus, suteikiamų prieigos teisių patvirtinimu. Be to, Reglamente (EB) Nr. 792/2009 nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas bei tinkamumas naudoti ilgą laiką, ir numatyta asmens duomenų apsauga. Įpareigojimas naudoti tas informacines sistemas turi būti numatytas kiekviename reglamente, kuriuo nustatomas įpareigojimas teikti pranešimus;

               (2)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą jos vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką;

               (3)

               ši sistema gali būti naudojama vykdant tam tikrus pranešimų teikimo įpareigojimus, visų pirma numatytuosius Komisijos reglamentuose (EB) Nr. 952/2006 (3), (EB) 967/2006 (4), (EB) 555/2008 (5) ir (EB) 1249/2008 (6);

               (4)

               siekiant veiksmingo administravimo ir atsižvelgiant į patirtį, kai kuriuos pranešimus reikėtų supaprastinti, patikslinti arba panaikinti;

               (5)

               Reglamento (EB) Nr. 555/2008 100 straipsnio 2 dalyje numatyta galimybė pateikti supaprastintą pranešimą apie nulines vertes. Kadangi informacinėje sistemoje veikia supaprastinta tokių pranešimų siuntimo procedūra, minėtame straipsnyje nustatyta pranešimų procedūra nebereikalinga;

               (6)

               Reglamente Nr. 1249/2008 reikėtų nustatyti papildomą pranešimą apie galvijų skerdimą, kad būtų galima apskaičiuoti šio reglamento 18 straipsnyje nurodytą svorinį koeficientą;

               (7)

               todėl reikėtų atitinkamai iš dalies pakeisti reglamentus (EB) Nr. 952/2006, (EB) 967/2006, (EB) 555/2008 ir (EB) 1249/2008;

               (8)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 952/2006 58 straipsnis pakeičiamas taip:

      „58 straipsnis
      Pranešimai
      5 straipsnio 3 dalyje ir 12, 21 bei 22 straipsniuose nurodyti pranešimai teikiami remiantis Komisijos reglamentu (EB) Nr. 792/2009 (7).

   2 straipsnis
   Reglamento (EB) Nr. 967/2006 21 straipsnis papildomas 5 dalimi:

      „5.   4 straipsnio 3 dalyje, 10 ir 17 straipsniuose, taip pat šiame straipsnyje nurodyti pranešimai teikiami remiantis Komisijos reglamentu (EB) Nr. 792/2009 (8).

   3 straipsnis
   Reglamento (EB) Nr. 555/2008 100 straipsnis iš dalies keičiamas taip:

               1)

               Netaikoma teksto redakcijai lietuvių kalba.

               2)

               1 dalis pakeičiama taip:
               „1.   Šiame reglamente nurodyti pranešimai Komisijai teikiami remiantis Komisijos reglamentu (EB) Nr. 792/2009 (9).

               3)

               2 dalis išbraukiama.

         4 straipsnis
   Reglamentas (EB) Nr. 1249/2008 iš dalies keičiamas taip:

               1)

               19 straipsnis papildomas d punktu:

                           „d)

                           bendrą per praėjusius kalendorinius metus paskerstų suaugusių galvijų skaičių pagal kiekvieną kategoriją, raumeningumo ir riebalinio sluoksnio klases.“

               2)

               Įterpiamas 39a straipsnis:
               „39a straipsnis
               Pranešimai
               Šiame reglamente nurodyti pranešimai Komisijai, išskyrus nurodytuosius 36 straipsnyje, teikiami remiantis Komisijos reglamentu (EB) Nr. 792/2009 (10).

         5 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 16 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      (3)  2006 m. birželio 29 d. Komisijos reglamentas (EB) Nr. 952/2006 dėl Tarybos reglamento (EB) Nr. 318/2006 taikymo taisyklių, susijusių su cukraus vidaus rinkos valdymu ir kvotų sistema (OL L 178, 2006 7 1, p. 39).

      (4)  2006 m. birželio 29 d. Komisijos reglamentas (EB) Nr. 967/2006, nustatantis Tarybos reglamento (EB) Nr. 318/2006 išsamias nekvotinės gamybos cukraus sektoriuje įgyvendinimo taisykles (OL L 176, 2006 6 30, p. 22).

      (5)  2008 m. birželio 27 d. Komisijos reglamentas (EB) Nr. 555/2008, kuriuo nustatomos išsamios Tarybos reglamento (EB) Nr. 479/2008 dėl bendro vyno rinkos organizavimo įgyvendinimo taisyklės, taikomos vyno sektoriaus paramos programoms, prekybai su trečiosiomis šalimis, gamybos potencialui ir kontrolei (OL L 170, 2008 6 30, p. 1).

      (6)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).

      (7)  OL L 228, 2009 9 1, p. 3.“

      (8)  OL L 228, 2009 9 1, p. 3.“

      (9)  OL L 228, 2009 9 1, p. 3.“

      (10)  OL L 228, 2009 9 1, p. 3.“


title: 2011 m. gruodžio 19 d. Komisijos įgyvendinimo reglamentas (ES) Nr. 1367/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Figue de Solliès (SKVN)]

text:
22.12.2011

               LT

               Europos Sąjungos oficialusis leidinys

               L 341/31

         KOMISIJOS ĮGYVENDINIMO REGLAMENTAS (ES) Nr. 1367/2011
   2011 m. gruodžio 19 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Figue de Solliès (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalies pirma pastraipa, Prancūzijos paraiška įregistruoti pavadinimą „Figue de Solliès“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 19 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 119, 2011 4 16, p. 15.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      PRANCŪZIJA
      „Figue de Solliès“ (SKVN)